November 13.

Névnapok: Szilvia + Arkád, Árkád, Bulcsú, Ené, Éne, Enéh, Enese, Enet, Eugén, Gellén, Jenő, Kilény, Kilián, Megyer, Miklós, Nikolasz, Perenna, Szaniszló, Szolón

Események 
 1400 – IX. Bonifác pápa megerősíti kegyúri jogaiban a Széchy családot a szentgotthárdi apátságban.
 1551 – Fráter György bíboros és Castaldo császári tábornok vezetésével a magyar hadak visszafoglalják a töröktől Lippa várát.
 1618 – Az arminiánusok összehívják a  dorti (dortrechti) nemzeti zsinatot.
 1844 – Magyarországon a latin helyett a magyar nyelv lesz a hivatalos.
 1851 – Megindul a távírószolgáltatás London és Párizs között.
 1855 – Érvénytelenítik a jozefinista reformokat Ausztriában, a római katolikus egyház visszanyeri feudális államegyház-pozícióinak egy részét az Osztrák Császárságban.
 1907 – Felszáll az első helikopter Normandiában.
 1918 – IV. Károly magyar király (I. Károly néven osztrák császár) a Bécs melletti Eckartsau vadászkastélyban írt levelében lemond a magyar államügyekben való részvételéről, Magyarország trónjáról azonban nem. Felesége, Zita királyné kijelenti, hogy „egy uralkodó nem mondhat le, csak megfosztható trónjától”.
 1918 – A belgrádi katonai konvención a magyar kormány és az antant balkáni haderőinek képviselői Belgrádban aláírják a 18 pontos fegyverszüneti egyezményt.
 1924 – Az Egységes Pártból előző év nyarán kilépett képviselők Gömbös Gyula vezetésével megalakítják a Magyar Nemzeti Függetlenségi (fajvédő) Pártot.
 1938 – Kihirdetik az 1938:XXXIV. törvénycikket a Magyarországhoz visszacsatolt felvidéki területeknek az országgal való egyesítéséről.
 1941 – A Földközi-tengeren torpedótalálat következtében elsüllyed a brit Ark Royal repülőgép-hordozó.
 1945 – Megalakul a francia ideiglenes kormány De Gaulle tábornok vezetésével.
 1945 – Etiópia és Panama az ENSZ tagja lesz.
 1957 – A Legfelsőbb Bíróság ítéletet hirdet a Nagy Íróper-ben: Déry Tibort 9 év, Háy Gyulát 6 év, Zelk Zoltánt 3 év és Tardos Tibort 1,5 év börtönbüntetésre ítélik.
 1968 – Az angliai mozikban bemutatják a Beatles animációs filmjét, a „Yellow Submarine”-t.
 1971 – Megérkezik a Marshoz a Mariner–9, a NASA Mariner-programjának a kilencedik űrszondája, és a Mars első műholdja.
 1974 – Jasszer Arafat, a Palesztinai Felszabadítási Szervezet (PFSZ) vezetője New Yorkban az ENSZ Közgyűlése előtt követeli, hogy a Palesztina brit mandátumterületén alapítsanak új államot, amelyben keresztények, muzulmánok és zsidók együtt élhetnek.
 1977 – Szomália felmondja együttműködési szerződését a Szovjetunióval.
 1979 – Az USA egyházait tömörítő társadalmi szervezet ebben az évben Lékai László bíboros, esztergomi érseknek adományozza a „Lelkiismeret Embere” Díját.
 1980 – A második olajválság kezdete, amely az világpiaci árak folyamatos emelkedését, az import adminisztratív korlátozását és a hitelfelvételek növekedését eredményezi.
 1983 – Észak-Ciprus önhatalmúlag, függetlenségi nyilatkozatban rendelkezik a függetlenségéről, amelyet Rauf Denktaş elnök jelent be.
 1988 – Megalakul a Szabad Demokraták Szövetsége, a Szabad Kezdeményezések Hálózatából.
 1989 – Az MDF a november 26-i ún. „négyigenes” népszavazás bojkottálására szólít fel.
 1990 – Elkészül az első ismert World Wide Web oldal (Sir Tim Berners-Lee Genfben, a CERN magkutató központban fejlesztette ki a világ első webböngésző programját).
 1994 – Népszavazás erősíti meg Svédország csatlakozását az Európai Unióhoz.
 1997 – Magyarországon megalakul az Országos Igazságszolgáltatási Tanács.
 1998 – Bill Clinton beleegyezik abba, hogy  dollárt fizet Paula Jonesnak azért, hogy ejtse a szexuális zaklatás vádját
 1998 – A brazil gazdaság összeomlását nemzetközi összefogással sikerül megakadályozni egy, összesen 41 milliárd dolláros hitelcsomag segítségével
 2001 – Az Európai Bizottság közzéteszi a csatlakozni kívánó államokat elemző 2001. évi jelentéseit, Magyarország a csatlakozásra várók között a 10 legfelkészültebb ország egyike, és 2002 végére befejezheti a csatlakozási tárgyalásokat.
 2002 – Irak elfogadta a Biztonsági Tanács 1441.-es határozatát, mely felszólítja Irakot az azonnali lefegyverzésre, és a tiltott fegyverek megsemmisítésére. Iraknak biztosítania kell, hogy az ENSZ UNMOVIC, valamint a Nemzetközi Atomenergia-ügynökség munkatársai teljes körű ellenőrzést végezhessenek az iraki nukleáris berendezésekben és a hozzá kapcsolódó infrastrukturális létesítményekben.
 2007 – A pakisztáni hatóságok elrendelik Benazír Bhutto, volt kormányfő hétnapos házi őrizetét, arra hivatkozva, hogy tudomásuk van egy, a politikus elleni merénylet-kísérletről.
 2007 – Lemond Franz Müntefering német szociáldemokrata (SPD) alkancellár, munkaügyi miniszter.
 2015 – Géppisztollyal felfegyverkezett terroristák megtervezett akció keretében Párizs különböző pontjain ártatlanokra lövöldöznek, és robbantást hajtanak végre forgalmas helyeken.

Sportesemények 
Formula–1
 1988 –  ausztrál nagydíj, Adelaide - Győztes: Alain Prost  (McLaren Honda Turbo)
 1994 –  ausztrál nagydíj, Adelaide - Győztes: Nigel Mansell  (Williams Renault)
 2011 –  abu-dzabi nagydíj, Yas Island - Győztes: Lewis Hamilton   (McLaren-Mercedes)
 2016 –  brazil nagydíj, Autódromo José Carlos Pace - Győztes: Lewis Hamilton   (Mercedes)

Születések 
 354 – Hippói Szent Ágoston (Aurelius Augustinus) püspök, egyházatya, filozófus († 430)
 1312 – III. Eduárd angol király († 1377)
 1673 – Bossányi András magyar  bölcsész, jezsuita rendi tanár († 1739)
 1713 – Michael Bertleff (Bertlef Mihály) magyar evangélikus lelkész († 1788)
 1715 – Dorothea Erxleben az első német orvosnő († 1762)
 1788 – Friedrich Fabini magyar orvosdoktor († 1864)
 1801 – Erzsébet Ludovika porosz királyné († 1873)
 1818 – Magyar László földrajzi felfedező, Afrika-kutató († 1864)
 1850 – Robert Louis Stevenson skót író († 1894)
 1854 – George Whitefield Chadwick amerikai zeneszerző († 1931)
 1875
 Klebelsberg Kuno magyar kultúr- és tudománypolitikus, kultuszminiszter († 1932)
 Borsos József királyi ügyész, a Szolnoki Királyi Ügyészség elnöke († 1938 után)
 1885 – Luby Margit magyar néprajzkutató, tanár († 1976)
 1893 – Edward Adelbert Doisy Nobel-díjas amerikai biokémikus († 1986)
 1894 – Göllner Mária magyar művelődéstörténész, antropozófus, a magyarországi Waldorf-pedagógia megteremtője († 1982)
 1895 – Bernáth Aurél Kossuth- és Munkácsy Mihály-díjas magyar festő († 1982)
 1906 – Papp Elemér vegyészmérnök, címzetes egyetemi tanár († 1974).
 1907 – Szollás László magyar világbajnok műkorcsolyázó, orvos († 1980)
 1914 
 Alberto Lattuada olasz filmrendező, forgatókönyvíró, színész,  producer († 2005)
 Határ Győző Kossuth-díjas magyar író († 2006)
 Bertalan Károly magyar geológus, barlangkutató († 1978)
 1918 – Kardos László Kossuth-díjas magyar néprajzkutató, művelődéspolitikus († 1980)
 1918 – Jack Elam amerikai színész († 2003)
 1920
 Pankotay István magyar színész, színigazgató, a Móricz Zsigmond Színház örökös tagja († 1992)
 Asztalos Lajos magyar gépészmérnök, politikus († 1983)
 1922 – Oskar Werner osztrák színész († 1984)
 1934 – Garry Marshall amerikai rendező, producer († 2016)
 1938 – Jean Seberg amerikai színésznő († 1979)
 1947 – Joe Mantegna  amerikai színész
 1949 – Terry Reid angol énekes, gitáros, dalszerző
 1951 – Gurbán Miklós Balázs Béla-díjas magyar operatőr
 1955 – Whoopi Goldberg Oscar-díjas amerikai színésznő 
 1957 – Stephen Baxter angol sci-fi-szerző
 1958 – Anita Skorgan norvég énekesnő és dalszerző
 1960 – Sz. Nagy Ildikó magyar színésznő
 1966 – Rancsó Dezső magyar színész
 1967 – Steve Zahn amerikai színész, komikus
 1972 – Takuya Kimura japán színész, a SMAP együttes tagja
 1973 – Jordan Bridges amerikai színész
 1974 – Szergej Nyikolajevics Rjazanszkij orosz biokémikus, űrhajós
 1975 – Szabó Zita magyar atléta
 1980 – Gombai-Nagy András színész, bábszínész, énekes
 1982 – Anton Fokin üzbég tornász
 1982 – Koda Kumi (倖田來未) japán popénekesnő
 1986 – Decsi Edit magyar színésznő
 1986 – Dénes Viktor magyar színész, rendező
 1993 – Koller Krisztián magyar színész
 1999 – Lando Norris brit autóversenyző

Halálozások 
 867 – I. Nagy Miklós pápa (* 820 körül)
 1460 – Tengerész Henrik (1394 portugál herceg, a nagy felfedezések korának egyik legfontosabb személyisége  (* 1394)
 1752 – Szörényi László  szerémi püspök  (* 1670)
 1794 – Bánffy Farkas magyar író (* 1724)
 1862 – Ludwig Uhland német költő  (* 1787)
 1868 – Gioachino Rossini olasz zeneszerző (* 1792)
 1877 – Hugó Károly magyar drámaíró (* 1808)
 1887 – Bakody Árpád magyar orvos (* 1858)
 1887 – Bruck Pál magyar orvos (* 1860)
 1891 – Csonka Ferenc  magyar református lelkész, esperes (* 1822)
 1903 – Camille Pissarro francia impresszionista festő  (* 1830)
 1953 – Németh Andor magyar író, kritikus, szerkesztő (* 1891)
 1965 – Zadravecz István magyar ferences szerzetes, tábori püspök (* 1884)
 1970 – Házi Árpád magyar szabómunkás, politikus  (* 1908)
 1972 – Kádár Imre magyar költő, író, műfordító, szerkesztő, rendező, színigazgató, az Erdélyi Szépmíves Céh egyik alapítója (* 1894)
 1973 – Lila Lee amerikai színésznő (* 1901)
 1974 – Vittorio De Sica olasz neorealista filmrendező, színész (* 1901)
 1975 – Tóth Miklós magyar író, újságíró, színpadi szerző, forgatókönyvíró (* 1904)
 1976 – Rotschild Klára magyar divattervező a Clara Rotschild divatszalon tulajdonosa (* 1903)
 1977 – Egri Csaba magyar író, műfordító (* 1945)
 1980 – Kőmíves Sándor magyar színész, érdemes és kiváló művész (* 1897)
 1986 – Franco Cortese olasz autóversenyző (* 1903)
 1988 – Doráti Antal (er. Deutsch), magyar származású karmester, zeneszerző (* 1906)

Nemzeti ünnepek, emléknapok, világnapok

Jegyzetek 

November napjai